OzLabs/hebrew-wiki-articles huggingface dataset:
חבורת סקיה

בגאולוגיה של ארץ ישראל, חבורת סקיה היא חבורה הקרויה על שם הכפר הערבי סקיה, שהיה באזור הפארק הלאומי של רמת גן. היא הוגדרה לאור קידוחים לגילוי מים ונפט שנעשו באזור. ברוב המקרים, ההגדרה של חבורה זו בוצעה לפי ממצאים שאינם גלויים על פני הקרקע. החומר אשר שימש בסיס להגדרות הועלה מהקידוחים שנעשו.

מקורם של שכבות הסלע מחבורת סקיה הוא מתקופה ארוכה למדי: מתקופת תת-תור הנאוגן הכוללת את התקופות מיוקן ופליוקן ועד סוף תקופת הפליסטוקן, בתור הרביעון שבו אנו נמצאים גם היום (בתקופת ההולוקן). תקופה זוֹ משתרעת על פני כ-23 מיליון שנה, תקופה קצרה בלוח הזמנים הגאולוגי, שהסתייה רק לפני 11,700 שנה. במרוצת חלק מהתקופות האלה הוצפה ארץ ישראל בים ולכן החבורה כוללת סביבת ההיווצרות ימית - מלוחה ומתוקה ובחלק אחר הים נסוג ממנה ולכן - סביבת ההיווצרות היא יבשתית.

==חשיבות החבורה==
החול בחבורה זו מקורו מנהר הנילוס ממצרים, אשר הסיע בעבר חלקיקי קווארץ ממקורות הנהר בהרי אפריקה באתיופיה אל חופי חצי האי סיני ודרום ארץ ישראל.

חשיבותה של חבורת הסקיה הוא גם באטימותה לנזילת מים או נפט ממנה. בכך היא מהווה את הבסיס לאקוויפר החוף או ל"מלכודות נפט" פוטנציאליות. בקידוחים למציאת מים משתדלים להגיע אליה ואז בשכבת אבן החול מגלים מים. ואם הכמות מספקת והמים איכותיים ניתן גם לשאוב אותם.

מעל חבורת סקייה מצויה חבורת כורכר הנחשפת לאור חוף הים התיכון.

==תצורות==
התצורות העיקריות של החבורה הוגדרו במישור החוף ואלו הם :
* תצורת יפו - העליונה שבחבורה - בנויה ברובה חוואר וחרסית. חלקה העליון הבנוי גיר עשיר בשרידי צמחייה הרגילה לגדול בשפת הים נקרא "פרט פתח תקווה".
* תצורת כורדאנה - בצפון החוף - בנויה חול, גיר ומעט קונגלומרט.
* תצורת פלשת - בדרום החוף - אף היא -חול גירי. נחשפת בעיקר במזרח פלשת, ובמספר אתרים בודדים במזרח השרון. אלו הם הכורכרים המרכיבים ה"רכסים פנימיים" ו"גבעות מזרחיות". 
* תצורת הורדוס - באזור ים כנרת - בנויה מקונגלומרט הבנוי מחלוקי גיר ואבני חול אדומות. 
* הבזלת התחתונה - באזור הגליל - בנויה מבזלת.
* תצורת חצבה - סלעיה חשופים בערבה עוביה של התצורה מעשרות מטרים בנגב הצפוני, ועד ל-2,000 מטר בבקעת הירדן. התצורה נחלקת בערבה לחמישה פרטים: פרט שחק, פרט משק - הורבד בחלקו במים מתוקים, פרט גדרון, פרט צפע ופרט רותם - החלוקים בפרט זה הם בעיקר חלוקי "צור יבוא", עדות למקור הספקה מרוחק.

==קישורים חיצוניים==
* תומר, [http://luna.tau.ac.il/~tomer/geology/eras/keno/tert.htm תקופת הפליוקן] , אוניברסיטת תל אביב
* מושון גבאי, [http://lib.cet.ac.il/pages/item.asp?item=12970 הגליל העליון וחופו] - מדריך ישראל מובא באתר המרכז לטכנולוגיה לימודית.
* שמעון אילני, צֶבי מינסטר, [http://www.gsi.gov.il/_Uploads/267GSI-14-2007.pdf מחצבות עזובות - סקר גאולוגי לשיקומם] - המכון הגאולוגי לישראל
* [http://www.amalnet.k12.il/meida/water/maamar_print.asp?code_name=A_maim0082 התפתחות ניצול ומצב מקורות מי התהום בישראל עד סתיו 1994], מאת השירות ההידרולוגי, מים והשקיה, גיליון 351, ינואר 1996, עמודים 40–45

==הערות שוליים==

סקיה, חבורה
אורתצ'לה

ניקולוז הקדוש, שנבנתה בשנת 1815]]
אוֹרתָצַ'לָה (בגאורגית: ორთაჭალა) הוא רובע עתיק בטביליסי העתיקה ליד קרצניסי שבשיא פריחתו היה מלא בגנים הידועים כגני אותרצ'לה. כיום שכונה עירונית לכל דבר בטביליסי העתיקה המאוכלסת ברובה בארמנים.
== היסטוריה ==
שמו של המקום ניתן לו על ידי העות'מאנים; השם מהווה צירוף של המלה הטורקית "אוֹרתַה" (אמצע) והמלה הגאורגית "צַ'לַה" (חורשה). הרובע נקרא כך בגלל מיקומו על אי שהיה בעבר בנהר הקורה ובגלל צמחייתו. מאוחר יותר נבנה גשר אראגווינצֵוו (арагвинцев) על המקום בו ניצב האי והשכונה התרחבה בשני צידי הגשר. האי עצמו התכסה במים עקב עליית מפלס פני הנהר.

מהמאה ה-10 ועד למאה ה-13 היה הרובע מאוכלס בבעלי מלאכה. לאחר הפלישה המונגולית לגאורגיה, נטשו התושבים את הרובע, והמקום התמלא בגנים שיש הטוענים כי ניטעו על ידי תושבי העיר.

גני אורתצ'לה היו גני בילוי ושעשועים פתוחים לציבור, ששפעו מסעדות בעלי שמות ציוריים כמו "אל דורדו", "פנטזיה" ו"ג'נטלמן". הגנים נחשבו כמקום פנאי הטוב ביותר בטביליסי והוא כלל גם כנסיות, בית כנסת, וסממנים של תרבויות שונות ומגוונות. במאה ה-19 התמלא בסוחרי קינטו. שרידי הגנים נותרו עד היום.

במקום זה בילה גדול ציירי גאורגיה, ניקו פירוסמני, הרבה מזמנו, כשהוא מקשיב לשירי הקברט של אהובתו מרגריטה. ציוריו פיארו את המסבאות והפונדקים של הרובע ומאוחר יותר של כל העיר.

== מקורות ==
* דרה גולדשטיין (1999), [http://books.google.com/books?id=3PM_FnWgPBAC&printsec=frontcover#PPA17,M1 המשתה הגאורגי: התרבות מלאת החיים והאוכל הטעים של הרפובליקה של גאורגיה], עמ' 17, , 
* [https://web.archive.org/web/20071206122701/http://www.tbilisifoto.narod.ru/Georgia.files/Tbilisi/Ortachala.html גאורגיה.טביליסי.אורתצ'לה], היסטוריה ותמונות, ברוסית

== קישורים חיצוניים ==

* [http://www.medianews.ge/Capital/201.html בתים בתהליך בנייה (בלתי חוקית) נהרסו באורתצ'לה], 12.4.2007, באתר www.medianews.ge, 
* [http://www.tbilisi.gov.ge/index.php?lang_id=ENG&sec_id=1284&info_id=6829 כנסיית ניקולוז הקדוש], באתר הרשמי של העיר טביליסי, 

קטגוריה:טביליסי העתיקה
קטגוריה:טביליסי: היסטוריה
קטגוריה:טביליסי: רבעים
קטגוריה:טביליסי: גנים ופארקים
אסקיה

אסקיה (באיסלנדית: Askja) הוא הר געש שכבתי הנישא לגובה של 1,510 מטר ברכס דינגייפטל במזרח מרכזה של איסלנד. ההר שוכן במדבר צל גשם שבו יורדים משקעים בהיקף של כ-450 מ"מ בשנה בלבד, ונמצא צפונית-מזרחית לשדה הקרח וטנאיקוטל (Vatnajökull).

השם אסקיה מתייחס ללוע געשי גדול בשטח של 45 קמ"ר, שבמרכזו לוע קטן יותר, ובו שוכן אגם אסקייואן (Öskjuvatn) ששטחו כ-12 קמ"ר. סמוך לצפון לאגם אסקייואן נמצא לוע ויטי (Víti) הקטן, ובו אגם תרמי. המקום נחשב למוקד משיכה פופולרי לתיירים, למרות שהוא נגיש רק במשך חודשי הקיץ וברכב בעל הנעה מלאה. בשל נוף הירח של האזור, הוא שימש לאימוניה של תוכנית אפולו. אפשר לשחות בלוע הר הגעש.

==פעילות ההר==
מראה כללי של לוע אסקיה
המכתש הגדול של אסקיה נוצר בהתפרצות פרהיסטורית וקרקעיתו שוכנת בגובה של 1,100 מטר. עדויות מראות כי אירועים געשיים המשיכו להתקיים במקום, והתפרצות נוספת בהיקף גדול אירעה לפני כ-11,000 שנים. אפר מהתפרצות זו התגלה בשוודיה, נורווגיה ובאירלנד.

ההר לא היה ידוע עד להתפרצות געשית חזקה שארעה בו ב-29 במרץ 1875, ואשר יצרה את הלוע הקטן יותר, המהווה כיום את אגם אסקייואן. האגם הממלא את הלוע מגיע לעומק של 224 מטר, דבר ההופך אותו לאגם העמוק באי, ומפלס מימיו שוכן בעומק של 50 מטר מתחת לפני הלוע הגדול. מי האגם היו בעבר חמים, אך הם הצטננו עם השנים, וכיום הם קופאים בעונות החורף. פיצוץ נוסף בקצה הצפוני של הלוע הקטן, שהתרחש גם הוא באותו אירוע, יצר את לוע ויטי שקוטרו 100 מטר. בויטי אגם תרמי חם שמימיו הלבנים עשירים בגופרית ובמינרלים אחרים. אפר מההתפרצות שכיסה חלקים נרחבים ממזרח איסלנד, גרם לתמותת בעלי חיים ולבריחת תושבים, ורוחות מערביות נשאו עימן אפר וטפרה מהתפרצות זו עד לשוודיה ולנורווגיה.

ב-1907 נעלמו שני החוקרים הגרמניים ולטר פון קנבל (Walter von Knebel) ומקס רודולף (Max Rudloff), אשר יצאו בסירה קטנה אל מימי אגם אסקייואן כדי לחקור את הלוע. משלחת חיפוש שיצאה בעקבותיהם לא מצאה להם זכר.

בשנות ה-20 של המאה ה-20 אירעו ארבע התפרצויות נוספות שיצרו שדות לבה קטנים סביב האגם ואי במרכזו. התפרצותו האחרונה של ההר ארעה ב-1961, ובמהלכה פרצה לבה מהעתק באורך של 800 מטר ועד לגובה של 500 מטר. זרימת הלבה הגיעה עד למרחק של 7 ק"מ מהשבר.

==קישורים חיצוניים==

* [http://wayback.vefsafn.is/wayback/20050622000000/www2.norvol.hi.is/page/ies_askja אודות אסקיה]
* [http://www.iceland.co.il/אסקיה/ אסקיה באתר איסלנד - המדריך לארץ הקרח והאש]

==הערות שוליים==

קטגוריה:איסלנד: גאוגרפיה
קטגוריה:איסלנד: גאולוגיה
קטגוריה:איסלנד: הרי געש
בנז'מן קונסטן

אנרי-בנז'מן קונסטן דה רֵבֵּק (צרפתית: Henri-Benjamin Constant de Rebecque) (25 באוקטובר 1767 - 8 בדצמבר 1830) היה פילוסוף, איש מדע המדינה סופר ופוליטיקאי צרפתי יליד שווייץ.

==קישורים חיצוניים==

* בנז'מן קונסטן, [http://postpost.bezalel.ac.il/%D7%90%D7%95%D7%93%D7%95%D7%AA-%D7%97%D7%99%D7%A8%D7%95%D7%AA-%D7%91%D7%A0%D7%99-%D7%94%D7%A2%D7%AA-%D7%94%D7%A2%D7%AA%D7%99%D7%A7%D7%94-%D7%91%D7%94%D7%A9%D7%95%D7%95%D7%90%D7%94-%D7%9C%D7%96%D7%95/ אודות חירות בני העת העתיקה בהשוואה לזו של בני העת המודרנית], אליפסיס - מגזין התוכנית למדיניות ותאוריה של האמנויות בבצלאל, יוני 2017.
* 
* 
* 
* 

קטגוריה:אישים הקבורים בבית הקברות פר לשז
קטגוריה:סופרים צרפתים
קטגוריה:סופרים שווייצרים כותבי צרפתית
קטגוריה:פילוסופים צרפתים
קטגוריה:פילוסופים שווייצרים
קטגוריה:פוליטיקאים צרפתים
קטגוריה:ליברליזם: הוגים
קטגוריה:צרפתים שנולדו ב-1767
קטגוריה:צרפתים שנפטרו ב-1830
סן פרנסיסקו 49'

סן פרנסיסקו 49 (באנגלית: San Francisco 49ers; כינוי: ניינרס) היא קבוצת פוטבול אמריקאית מליגת ה-NFL שבסיסה בעיר סן פרנסיסקו שבמדינת קליפורניה. נכון לשנת 2023 הקבוצה מחזיקה בחמש זכיות בסופרבול. 

הקבוצה נוסדה ב-1946 והצטרפה לליגת ה-NFL ב-1950, מקור שמה הוא בכינוים של המהגרים מחפשי הזהב לסן פרנסיסקו, במהלך הבהלה לזהב ב-1849. החל מ-1970 הקבוצה משחקת בבית המערבי של חטיבת ה-NFC. 

תור הזהב של הקבוצה היה בשנות ה-80 ובתחילת שנות ה-90 של המאה ה-20, תחת הנהגתו של המאמן ביל וולש, אימצה הקבוצה סגנון משחק התקפי ייחודי, המכונה "התקפת החוף המערבי", וולש בחר בסיבוב השלישי של דראפט 1979 את הקוורטרבק ג'ו מונטנה מאוניברסיטת נוטרדאם, בחירה שהביאה לקבוצה את מי שעתיד להיות מגדולי שחקני הפוטבול בכל הזמנים. מונטנה ווולש הצעידו את הקבוצה לזכייה ב-4 משחקי סופרבול, וולש עזב את הקבוצה לאחר הזכייה ב-1989, ומונטנה ב-1992. את מקומו של מונטנה ירש הקוורטרבק סטיב יאנג, שביחד עם התופס המצטיין ג'רי רייס, הובילו את הקבוצה לזכייה נוספת בסופרבול של עונת 1994. 

בעונת 2012 העפילה הקבוצה בפעם השישית בתולדותיה לסופרבול, בו הפסידה לבולטימור רייבנס. בעונת 2019 העפילה הקבוצה לסופרבול LIV, בו הפסידה לקנזס סיטי צ׳יפס

החל מעונת 2014 משחקת הקבוצה באצטדיון ליוואייס החדש בסנטה קלרה, כ-50 ק"מ דרומית לסן פרנסיסקו. בין השנים 1971 ל-2013 שיחקה הקבוצה באצטדיון קנדלסטיק פארק בסן פרנסיסקו.

==קישורים חיצוניים==

* 

* 
* [http://www.sf49ers.com/home.php סן פרנסיסיקו 49'- האתר הרשמי]

*
קטגוריה:סן פרנסיסקו: מועדוני ספורט
סרטי קולומביה

סרטי קולומביה (באנגלית: Columbia Pictures) היא חברה אמריקאית להפקה והפצה של סרטי קולנוע. החברה נמצאת בשליטת "סרטי סוני", מרכזה בהוליווד שבקליפורניה, והיא נחשבת לחברת האולפנים החמישית בגודלה בעולם.

החברה הוקמה בשנת 1918 בשם "כהן - ברנדט - כהן" על שם מייסדי החברה, האחים ג'ק והארי כהן וג'ו ברנדט. החברה הוציאה את סרטה הראשון באוגוסט 1922. בשנת 1924 שינתה את שמה לשם "סרטי קולומביה". כעבור שנתיים הפכה לחברה ציבורית.

בשנותיה הראשונות הייתה "קולומביה" חברה קטנה בהוליווד, אולם היא גדלה במיוחד בסוף שנות העשרים, כתוצאה מעבודה מוצלחת עם הבמאי פרנק קפרה. בשנות ה-30 כבר הייתה אחד מהאולפנים הגדולים בארצות הברית. בשנת 1982 נרכשה החברה על ידי קוקה-קולה והחברה הבת שלה, "סרטי טריסטאר". בשנת 1989 נרכשה על ידי התאגיד היפני "סוני".

סמל החברה הוא האנשה של ארצות הברית - דמותה של קולומביה מחזיקה בלפיד (רמז לפסל החירות).

במהלך השנים הפיקה החברה והפיצה אלפי סרטים. בין המפורסמים שבהם ניתן למנות את: "הגשר על הנהר קוואי" (1957), "לורנס איש ערב" (1962), "אדם בעקבות גורלו" (1969), "קרמר נגד קרמר" (1979), "מכסחי השדים" (1984), "חברים" (1985), "בחורים טובים" (1992), "ארין ברוקוביץ'" (2000),"בלאק הוק דאון" (2001), "ספיידרמן" (2002), "זכרונותיה של גיישה" (2005), "הפנתר הוורוד" (2006) ו-"2012" (2009).

== ראו גם ==
* ערכים על סרטים בהפקת סרטי קולומביה

==קישורים חיצוניים==

* 
* 

*
קטגוריה:חברות אמריקאיות להפקת סרטים
קטגוריה:סוני
קטגוריה:דרום קליפורניה: קולנוע
ג'נג חה

גֶ'נְג חֶה (בפין-יין: Zhèng Hé, ב-וייד-ג'ילס: Cheng Ho; מבוטא כ"צ'נג חה", IPA: [ʈʂəŋ xɤ]; 1371–1433) היה אדמירל סיני שעמד בשנים 1405 - 1433 בראש שבע משלחות ימיות שיצאו מסין אל דרום-מזרח אסיה, האוקיינוס ההודי ומזרח אפריקה. הפלגות אלה, הידועות בכתבי התקופה בשם מסעות "ג'נג חה אל הים המערבי", הן עדות להישגים הטכנולוגיים הגבוהים של הסינים בבניין כלי שיט והשטתם, כמו גם בתחומים נוספים, אשר הקדימו את הישגי האירופים של עידן התגליות.

== קורות חייו ==
ג'נג חה נולד ב-1371 במחוז יוּנאַן של ימינו, אז אחת הנחלות האחרונות של שושלת יוּאַן המונגולית, קודם שנכבשה על ידי חוֹנגווּ, מייסד שושלת מִינְג. הוא השתייך לקבוצה האתנית של סינים מוסלמים הקרויה חוֹי, ועל פי הכתוב במִינְג שִי-לוּ, ההיסטוריה הרשמית של שושלת מינג, היה שמו המקורי מָה סַנְבָּאוֹ (בפין-יין: Mǎ Sānbǎo) ומוצאו מקוּנְיאנְג, גִ'ינִנִינְג של ימינו במחוז יונאן. אחד מאבות-אבותיו היה שר-צבא בשירותו של ג'ינגיס חאן, ואחר – סעיד אג'ל שאמס א-דין עומר, מונה על ידי קובלאי חאן להיות מושלה הראשון של יונאן. שם משפחתו, מָה, קרוי על שם מנסור, בנו החמישי של שאמס א-דין. אביו של ג'נג, מיר טקין, וסבו חארם-א-דין, עלו לרגל אל מכה, ומסעותיהם תרמו רבות לחינוכו של ג'נג הצעיר.

ב-1381 כבש הקיסר חונגוו את מחוז יונאן, לאחר שגבר על צבא המושל הקודם הנאמן לשושלת יואן שסירב להכיר בו. ג'נג חה, שהיה בן אחת-עשרה בלבד, נלקח עם אחרים בשבי, סורס ונשלח לשרת כסריס בחצר הקיסר. הוא למד במכללה הקיסרית המרכזית בנאנג'ינג, ולימים נעשה נאמנו ואיש סודו של יוּנְגְלֶה, השלישי בקיסרי שושלת מינג, ששלט בשנים 1403 - 1424. יונגלה הוא שהעניק לג'נג חה את שמו, כהוקרה על עזרתו בהפלת הקיסר הקודם ג'יינוון.

משנת 1405 ועד מותו בים ב-1433 עמד ג'נג חה בראש שבע משלחות ימיות שנקראו מסעות האוצר. המסעות שוגרו במצוות הקיסר יוּנְגְלֶה לדרום מזרח אסיה, האוקיינוס ההודי ומזרח אפריקה. מחשבת יונג-לו הייתה להציג לעין כל את עוצמתו ועושרו ולגבות מסי מנחה מ"העמים הברברים", סימן להכרה בכוחו, כפי שעשו הקיסרים המונגולים קודמיו. לצורך זה העמיד לרשות ג'נג חה צי וצבא גדולים, ועל פי המסופר בכתבים סיניים, השתתפו במשלחת הראשונה 300 כלי שיט, בהן אוניות-ענק שקיבלו את הכינוי "אוניות אוצר", ו-28,000 איש. בשלוש ההפלגות הראשונות פקדו אוניותיו של ג'נג חה נמלים ומקומות בדרום-מזרח אסיה, הודו וציילון. בהפלגה הרביעית הגיעו אל המפרץ הפרסי וחצי האי ערב, ומשלחות מאוחרות יותר יצאו אל מזרח אפריקה והרחיקו שוט עד מלינדי שלחוף קניה.
Zhèng Hé ספינת אוצר
הסופר גאווין מנזיס טוען בספרו 1421, כי אוניותיו של ג'נג חה הפליגו גם אל האוקיינוס האטלנטי, וגילו את מערב אפריקה, צפון ודרום אמריקה, אנטארקטיקה, אוסטרליה ואוקיינוס הקרח הצפוני, ואף התיישבו בחלקם. תאוריה זו שנויה במחלוקת, ואינה מקובלת על רוב הקהילה המדעית.

== קישורים חיצוניים ==

* [https://web.archive.org/web/20130514133601/http://hebrew.cri.cn/1/2011/12/08/2s10002.htm מסעותיו של ג'נג הה למערב], באתר [http://hebrew.cri.cn הרדיו הבינלאומי של סין] בעברית
* [http://www.zhenghe.webs.com/ אתר על חייו]
* 

קטגוריה:סין: היסטוריה
קטגוריה:אדמירלים סינים
קטגוריה:מגלי ארצות סינים
קטגוריה:הקפת כדור הארץ: אישים
קטגוריה:סריסים
קטגוריה:ילידי 1371
קטגוריה:נפטרים ב-1433
קרלוס טורה רפטו

קרלוס טורה רפטו
קרלוס טורה רפטו (בספרדית: Carlos Torre Repetto; 29 בנובמבר 1904, מרידה, יוקטן – 19 במרץ 1978, מרידה, יוקטן) היה שחמטאי מקסיקני בדרגת רב-אמן.

==קריירה==
טורה ניצח באליפות לואיזיאנה בתחרות שהתקיימה בניו אורלינס בשנת 1923. הוא ניצח בתחרות דטרויט בשנת 1924 לפני שמואל פקטור, ההלובום, נורמן וויטקר, שמואל רשבסקי ועוד. טורה חלק מקום ראשון עם ג'נינגס בתחרות רוצ'סטר 1924. בתחרות ניו-יורק באותה שנה הגיע טורה למקום השלישי (ניצח: אברהם קופצ'יק). בשנת 1925 הגיע טורה למקום העשירי בתחרות באדן-באדן (ניצח: אלכסנדר אלכין). באותה שנה חלק טורה מקום שלישי רביעי יחד עם פרנק מרשל אחרי אהרון נימצוביץ' ועקיבא רובינשטיין בתחרות מריאנבאד. בשנת 1925 חלק טורה מקום חמישי-שישי עם סבלי גריגורייביץ' טרטקובר בתחרות מוסקבה (ניצח: יפים בוגוליובוב). באותו שנה חלק מקום שני-שלישי בתחרות לנינגרד (ניצח: גוטהילף). בשנת 1926 חלק מקום שני-שלישי עם גזה מארוצי בתחרות שיקגו (ניצח: פרנק מרשל). בשנת 1926 ניצח טורה בתחרות מקסיקו סיטי לפני ג'וזה אראיזה.

הקריירה של טורה נקטעה באיבה עקב התמוטטות נפשית בגיל 22.

שמו מונצח בתאוריית הפתיחות בהתקפת טורה שמתחילה במסעים 1. ד4 פו6 2. פו3 ה6 3. רז5

טורה גם פיתח את ההגנה המקסיקנית בדו-קרב שקיים עם פרידריך זמיש בשנת 1925. המסעים הראשונים הם 1. ד4 פו6 2. ג4 פג6

דרגת רב אמן הוענקה לטורה בשנת 1977 על ידי פיד"ה.
תעודת רב אמן של קרלוס טורה רפטו משנת 1977

תחרות זיכרון על שמו מתקיימת מדי שנה ביוקטן שבמקסיקו.
[https://archive.today/20130426122420/www.highbeam.com/doc/1P2-15011797.html]

== טחנת הרוח ==
במהלך תחרות מוסקבה בשנת 1925, הביס טורה את אלוף העולם לשעבר עמנואל לסקר לאחר שהקריב מלכה באופן מרהיב. התחבולה זכתה לשם "טחנת רוח" ונחשבת לאחת מהיפות ביותר. [http://www.chessgames.com/perl/chessgame?gid=1100063]

{| class="toccolours" style="float: center;margin-right: 0"
|

|}
העמדה לאחר המסע 24...מהב5

טורה ניצח על ידי הקרבת המלכה, כאשר הצריח והרץ יוצרים לחץ משותף שמוחץ את השחור על ידי סדרה של מסעי שח ומסעי שח נגלה. בסיום סדרת המסעים נותר טורה עם יתרון של שני רגלים ורץ (אם כי היה עליו להחזיר את הרץ בחזרה) וכך עבר לסיום זכוי.

המסע ה-25 רו6! משאיר את המלכה תלויה ומפעיל את טחנת הרוח. השחור חייב לקבל את ההקרבה, כיון שהמלכה השחורה לא מוגנת וכל ניסיון לעצור את טחנת הרוח יגרום לאיבוד המלכה הלבנה.

לאחר 25..מה:ח5 26. צ:ז7+ מח8 27. צ:ו7+ שח נגלה על ידי הרץ הלבן חוזר בפשטות על תבנית השח הישיר והשח הנגלה, ולוקח את כל הכלים האפשריים בעזרת הצריח.

27... מז8 28. צז7+ מח8 29. צ:ב7+ מז8 30. צז7+ מח8 31. צז5+ מח7 32. צ:ח5 והלבן השלים את טחנת הרוח על ידי לקיחת המלכה השחורה.

== קישורים חיצוניים ==

==משחקים מוסברים (באנגלית) == 
=== 1920 ===
* [https://www.youtube.com/watch?v=UPkH545RS4s Edwin Ziegler Adams מול קרלוס טורה רפטו], Take my Wife, Please!
=== 1925 ===
* [https://www.youtube.com/watch?v=VODTyOKx-Qs קרלוס טורה רפטו מול עמנואל לסקר], 25.11.1925,Lasker Against The Windmills - The Mexican Immortal!

== הערות שוליים ==
<div style="direction: ltr;">

קטגוריה:שחמטאים מקסיקנים

קטגוריה:ילידי 1905
קטגוריה:מקסיקנים שנפטרו ב-1978
חנה וסע

שלט חנייה של "חנה וסע"
[[תמרור גרמני לסימון מגרש "חנה וסע"]]
חניון חנה וסע ב[[כביש 1 סמוך למחלף שפירים]]
חניון חנה וסע (באנגלית: Park and ride, מקובל גם במדינות שאינן דוברות אנגלית) הוא חניון שמטרתו העיקרית הוא עצירת ביניים לשם החלפת כלי תחבורה מכלי רכב פרטי (מכונית או אופנוע) לתחבורה ציבורית. חניוני "חנה וסע" הם חלק ממערכת שלמה של מנגנון תחבורתי כחלק מעידוד תחבורה בת קיימא.

החניון נותן מענה חלקי למצב בו יוממים רבים המתגוררים מחוץ לעיר, מעוניינים להיכנס לעיר בתחבורה ציבורית ולא עם מכוניתם הפרטית. שיקולים לכך הם לרוב שיקולי זמן וכסף - מחיר הדלק של הנסיעה ומחיר החנייה היומית וכן חיסכון בזמן על ידי הימנעות מעומסי התנועה המאפיינים את שעות ההגעה והחזרה מהעבודה. החניונים נותנים מענה בעיקר למי שנגישותו לתחנות רכבת או אוטובוסים מרכזיות אינה פשוטה ומחזיק ברשותו רכב פרטי.

כדי לפעול ביעילות, חניונים אלה צריכים להיות ממוקמים במרחק הליכה מזערי מתחנות התחבורה הציבורית ולהיות נגישים כמה שאפשר לכלי רכב פרטיים באזורים פרבריים כך שההגעה אליהם לא תהיה מלווה בעומסי תנועה. כמו כן, החנייה היומית בחניונים אלה היא בדרך כלל ללא תשלום, או בתשלום זעיר שלא גורע מכדאיות השימוש בחניון. לעיתים התשלום נכלל באופן מוסדר במחיר הנסיעה בתחבורה הציבורית.

הקמת החניונים מעודדת במקרים רבים פיתוח של מרכזי קניות, סופרמרקטים ומסחר נוסף לידם בשל כדאיות כלכלית רבה המבוססת על קניות לבית מיד לאחר יום עבודה.

הקמת מנגנוני "חנה וסע" החלו לראשונה בשנות ה-60 של המאה ה-20 בעיר אוקספורד בבריטניה והחלו מאז להיות נפוצים באזורים מטרופוליניים רבים בעולם. בישראל פועלים עשרות חניונים בגישה זו ליד תחנות רכבת ישראל ובמקומות נוספים כמו הנתיב המהיר בכביש 1.

==קישורים חיצוניים==

* 
* [https://fastlane.co.il/park אתר "חנה וסע" הנתיב המהיר]

קטגוריה:תחבורה בת קיימא
קטגוריה:חניה
אביבה פאר

אביבה פאר (נולדה ב-1935) היא דוגמנית עבר, הוכתרה כמלכת היופי של ישראל לשנת 1954.

==ביוגרפיה==

נולדה בשם אביבה פרלמן ברומניה, ובגיל 13 זמן קצר לאחר קום המדינה עלתה עם הוריה לישראל. תחילה גרה המשפחה בפרדס כץ. בגלל קשיי ההסתגלות, הוריה שעבדו בארץ כפועלים בבית חרושת לסריגים היגרו לברזיל שם התגורר דודה של פאר, ופאר בתם היחידה נשארה לבדה בארץ.
בגיל 19 זכתה בתחרות מלכת היופי וייצגה את ישראל בתחרות מיס תבל שנערכה בלונג ביץ' והייתה לדוגמנית מצליחה בארץ. היא דגמנה בתצוגת אופנה במלון דן במסגרת נשף פורים שנערך על ידי אגודת טכנאי הטקסטיל[http://jpress.org.il/Olive/APA/NLI_heb/SharedView.Article.aspx?href=HRT/1956/02/29&id=Ar00301&sk=93C951AB] ותצוגה של תלמידות בית ספר לאופנה[http://jpress.org.il/Olive/APA/NLI_heb/SharedView.Article.aspx?href=HRT/1956/05/24&id=Ar00427&sk=9F10357D], שנה לאחר הזכייה נסעה לניו יורק לעבוד בדוגמנות.

ב-1956 חזרה ארצה ובלחץ הוריה ובגלל מלחמת סיני עזבה גם היא לברזיל והחלה לעבוד כמגישה בטלוויזיה הברזילאית. בשנות השבעים הקימה פאר בסאן פאולו חברה שמייבאת אופנה מחו"ל, מכל מחזריה בחרה להינשא למיליונר היהודי-ברזילאי אנדרה מטרסו, שנודע בכינוי "רוטשילד של ברזיל". אחרי 18 שנה נפרדו דרכיהם, ובאמצע שנות ה-70' נישאה בשנית להארי רוזנבך, יועץ השקעות אמריקאי והם עברו להתגורר בסאן פאולו.

==קישורים חיצוניים==
* [http://www.ynet.co.il/home/0,7340,L-1010,00.html שנות החמישים-מלכות היופי]
* 

קטגוריה:דוגמניות ישראליות
קטגוריה:דוגמנים ישראלים
קטגוריה:מלכות היופי
קטגוריה:מהגרים ישראלים
קטגוריה:עולות לאחר קום המדינה: 1948–1950
קטגוריה:עולים לאחר קום המדינה: 1948–1950
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:ישראליות שנולדו ב-1935
קטגוריה:ישראלים שנולדו ב-1935
עטרה ברזילי

עטרה ברזילי (נולדה ב-1939) היא מלכת היופי של ישראל לשנת 1957.

==ביוגרפיה==
עטרה ברזילי נולדה בשם קורינה ברומניה כבת יחידה להוריה ועברה עליה ילדות קשה בנדודים ממסתור אחד למשנהו, מפחד הגסטפו. בשנת 1949 היא עלתה לישראל והשתקעה בתל אביב ואביה עבד כספר בעיר, היא התגלתה כתלמידה מחוננת ושלטה בארבע שפות ולמדה בגמנסיה מונטיפיורי בתל אביב.

ב-1957, בזמן בחינות הבגרות זכתה בתחרות מלכת היופי. באותה שנה יצאה לתחרות מיס תבל בקליפורניה וזכתה בתואר "מיס פוטוגניק" (Miss Photogenic), בשנת כהונתה הכתירה את "מלכת המכביה", מלכת היופי של המכבייה בנשף אלופי המכבייה שהתקיים בירושלים. 

בסיום שנת כהונתה התחתנה עם יהודה וייסמן, סטודנט בטכניון ונולדו להם שני ילדים.

היא סיימה תואר בביולוגיה באוניברסיטת קייס וסטרן ריזרב, היא גם למדה ספרנות באוניברסיטת המדינה של ויין. היא מתגוררת במישיגן עם בעלה השני, פרנקלין בן עמי.

==קישורים חיצוניים==

* [http://www.ynet.co.il/home/0,7340,L-1010,00.html שנות החמישים-מלכות היופי]

קטגוריה:דוגמניות ישראליות
קטגוריה:דוגמנים ישראלים
קטגוריה:מלכות היופי
קטגוריה:עולות לאחר קום המדינה: 1948–1950
קטגוריה:עולים לאחר קום המדינה: 1948–1950
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:בוגרי תיכון מונטיפיורי
קטגוריה:ניצולות השואה
קטגוריה:מהגרות מישראל לארצות הברית
קטגוריה:משתתפות בתחרות מיס תבל 1957
קטגוריה:ישראליות שנולדו ב-1939
קטגוריה:ישראלים שנולדו ב-1939
אילנה כרמל

אילנה כרמל (נולדה ב-1935) היא מלכת היופי של ישראל לשנת 1955.

אילנה כרמל נולדה בסין, לאחר שהוריה עברו לשם מאירופה. בגיל 16 עלתה לישראל וגרה בבת ים, בגיל 20 השתתפה בתחרות מלכת היופי וזכתה בתואר מלכת היופי של ישראל. שמה קודם התחרות היה לילי פרז'אנסקי, במהלך התחרות הסופר יגאל מוסינזון, משופטי התחרות, הציע לה את שמה העברי.

כרמל השתתפה בתחרות מיס תבל שנערכה ב-2 ביולי 1955 בלונג ביץ', קליפורניה, ארצות הברית. 

אילנה כרמל לא עסקה בדוגמנות בזמן כהונתה כמלכת יופי, ולא אחריה.

==קישורים חיצוניים==
* [http://www.ynet.co.il/home/0,7340,L-1010,00.html שנות החמישים-מלכות היופי]
* [https://jfc.org.il/news_journal/61244-2/102632-2/ מלכת היופי אילנה כרמל מסיירת במפעלים בבת ים], יומן גבע 078, 1955

== הערות שוליים ==

קטגוריה:מלכות היופי
קטגוריה:ישראלים ילידי סין
קטגוריה:ישראליות ילידות סין
קטגוריה:ישראליות שנולדו ב-1935
קטגוריה:ישראלים שנולדו ב-1935
דוכס אדינבורו

הדוכס מאדינבורו (באנגלית: Duke of Edinburgh) הוא תואר אצולה בריטי הניתן לעומד בראש דוכסות אדינבורו שבסקוטלנד. 

דוכסות זו הוקמה ארבע פעמים במהלך ההיסטוריה. הדוכס הנוכחי הוא הנסיך אדוארד, אחיו של המלך צ'ארלס השלישי ובנו של הנסיך פיליפ, דוכס אדינבורו.

==היסטוריה==
דוכסות אדינבורו נוצרה לראשונה ב-26 ביולי 1726 והתואר הוענק על ידי המלך ג'ורג' הראשון לנכדו פרדריק (שנה לפני שזה הפך ליורש העצר וקיבל את התואר נסיך ויילס). לאחר מותו של פרדריק הועבר תואר דוכס אדינבורו לבנו, הנסיך ג'ורג' (לימים המלך ג'ורג' השלישי), ועם הפיכתו של ג'ורג' למלך, עברו נכסי הדוכסות והתואר לחלק מנכסי הכתר, והתואר בוטל.

התואר נוצר בשנית על ידי המלכה ויקטוריה ב-24 במאי 1866 והוענק לבנה השני, הנסיך אלפרד. אלפרד נפטר בשנת 1900 בלא שהיו לו בנים חיים ולכן התואר נכחד. 

התואר נוצר בפעם השלישית על ידי המלך ג'ורג' השישי בשנת 1947 עבור הנסיך פיליפ מאונטבטן, והוענק לו יום לפני נישואיו לנסיכה אליזבת, אשר נשאה את התואר דוכסית אדינבורו עד הכתרתה כמלכה אליזבת השנייה. הנסיך פיליפ החזיק בתואר במשך 73 שנים, עד למותו בשנת 2021; עם מותו ירש את התואר בנו הבכור, הנסיך צ'ארלס.

ב־8 בספטמבר 2022 בעקבות הפיכת הנסיך למלך צ'ארלס השלישי, התואר התמזג עם הכתר.

התואר נוצר בפעם הרביעית על ידי המלך צ'ארלס השלישי ב-10 במרץ 2023, כאשר הוא העניק את התואר לאחיו הצעיר, הנסיך אדוארד; התואר הועבר לו לימי חייו בלבד, והוא לא יעבור בירושה לבנו.

==אזכורים ספרותיים==
בסדרת הטלוויזיה "הפתן השחור" של רשת ה-BBC מגלם רואן אטקינסון את דמותו של הנסיך אדמונד "הפתן השחור", בנו של מלך אנגליה ריצ'רד הרביעי, הנושא בתואר דוכס אדינבורו וזאת למרות העובדה שהסדרה מתרחשת לפני איחוד הכתרים כאשר סקוטלנד הייתה ממלכה עצמאית ונפרדת לחלוטין מאנגליה.

==קישורים חיצוניים==

*[http://www.burkes-peerage.net/articles/peerage/page62-6c.aspx דוכס אדינבורו באתר burkes Peerage]
*[https://web.archive.org/web/20151016210854/http://www.ukdukes.co.uk/the_dukes/the_duke_of_edinburgh/ דוכס אדינבורו באתר ukdukes]

== הערות שוליים ==

*
אדינבורו
קטגוריה:המלוכה הבריטית
רפאל פרנק

רפאל פרנק
רפאל פרנק (בגרמנית: Rafael Frank; 11 במרץ 1867 – 9 במרץ 1920) היה מורה, כנר, חזן ומעצב גופנים עבריים יהודי גרמני. בין הגופנים שעיצב: "פרנק-ריהל" ו"מרים".

==ביוגרפיה==
פרנק נולד בעיירה איכנהאוזן (Ichenhausen) שליד אאוגסבורג בבוואריה, כילד שלישי למשפחה מרובת ילדים, בנם של גרשון פרנק ואמאלי לבית קרמר. אביו גרשון עסק במסחר בעתיקות, ואמו התעניינה במוזיקה וניגנה בעצמה. פרנק למד נגינה בכינור ובפסנתר אצל אחד משכניו. מורה זה שכנע את אביו לשלחו למינכן לשם לימוד מוזיקה. במינכן התגורר פרנק אצל קרובי משפחה, אולם כיוון שהלימודים היו יקרים מדי, לקח אותו אביו חזרה לאיכנהאוזן.
לאחר מכן למד פרנק במכינה לסמינר, וב-1884 החל לימודיו בסמינר למורים בקלן. עם תום לימודיו עסק בהוראה בכמה ערים בגרמניה, בשנת 1895 עבר לעיר האלה ועסק גם שם בהוראה.
תחומי התמחותו היו בוטניקה, מדעים ומוזיקה. לאחר שסיים את הסמינר התמקד בתחביבים נוספים, בהם ספרות, היסטוריה ובמיוחד עברית. בשנת 1903 הגיע לעיר לייפציג ושימש בה כחזן הראשי של הקהילה היהודית.

כישרונו האמנותי הצטרף לבקיאותו בעברית ומכאן הגיע לעיסוק בעיצוב גופנים.
ב-1 בספטמבר בשנת 1910 עיצב את הגופן פרנק-ריהל, הנקרא על שמו ועל שם אוטו ריהל שהיה אחראי על פיתוח הגופן ושיווקו לבתי דפוס.
בעקבות פרוץ מלחמת העולם הראשונה, שבה נפצע בנו, לא הצליח פרנק לממש את רוב תוכניותיו.

פרנק נפטר בלייפציג ממחלה בשנת 1920, בגיל 53, והוא טמון בבית העלמין היהודי הישן בעיר.

==מפרי עטו==
<div class="mw-content-ltr">
* Über hebräische Typen und Schriftarten; mit einem Nachwort von Jacques Adler; herausgegeben von der Schriftgiesserei H. Berthold, Berlin: H. Berthold Abt. Privatdrucke, 1926.
</div>

== קישורים חיצוניים ==

* רפאל פרנק, [http://www.cs.tau.ac.il/~stoledo/fonts/frank-hebrew.pdf על אותיות דפוס וגופנים] (תרגום: משה ירדן), ברלין: בית יציקת האותיות ברטהולד, 1926 (במקור 1911), באתר של פרופ' סיון טולדו מבית הספר למדעי המחשב, אוניברסיטת תל אביב ([http://www.cs.tau.ac.il/~stoledo/fonts/frank-hebrew.doc גרסת DOC]; [http://www.cs.tau.ac.il/~stoledo/fonts/frank-scanned.pdf המאמר המקורי] )
* 
* 

קטגוריה:יהודים גרמנים
קטגוריה:מעצבי גופנים

קטגוריה:גרמנים שנולדו ב-1867
קטגוריה:גרמנים שנפטרו ב-1920
רוזן וסקס

רוזן וסקס הוא תואר אצולה שניתן בבריטניה כיום. התואר ניתן לראשונה באנגליה בתקופה שקדמה לכיבוש הנורמני, ובשנית ניתן בשנת 1999 לנסיך אדוארד, בנה הצעיר של המלכה אליזבת השנייה.

== יצירת התואר הראשונה ==
רוזנות וסקס (The Earldom of Wessex) נוצרה לראשונה על ידי מלך אנגליה קאנוט הגדול. קאנוט העניק את התואר רוזן וסקס לגודוון. קודם להענקה תואר זה אדמות רוזנות וסקס היו חלק מאדמות הכתר. גודווין העביר את הרוזנות לבנו, לימים המלך הרולד השני, אשר נהרג במהלך קרב הייסטינגס בשנת 1066. עם מותו של הרולד נעצר סדר ההורשה של רוזנות וסקס.

== יצירת התואר השנייה (התואר הנוכחי) ==
בשנת 1999 החליטה המלכה אליזבת השנייה להעניק את התואר לבנה הצעיר, הנסיך אדוארד, לרגל נישואיו לסופי רייס-ג'ונס. הייתה זו חריגה מהנוהג המקובל בממלכה המאוחדת, לפיו מקבלים בניו של המונרך תואר דוכס לרגל נישואיהם, ובית המלוכה הודיע כי לאחר מותו של אביו, הנסיך פיליפ, יקבל אדוארד את התואר דוכס אדינבורו. עם זאת, התואר עבר לבנו הבכור של פיליפ, צ'ארלס. לאחר ההתמזגות עם הכתר, ולכבוד יום הולדתו ה-59 של הנסיך אדוארד, המלך צ'ארלס השלישי העניק לו את התואר "דוכס אדינבורו". התואר הוענק לו לתקופת חייו בלבד, לכן בנו לא יירש אותו. בעת קבלת התואר החדש, תואר רוזן וסקס הועבר לשימושו של בנו, ג'יימס, רוזן וסקס (שנולד בשנת 2007), והוא יירש אותו באופן רשמי עם מותו של הנסיך אדוארד.

== אזכורים תרבותיים ==
בסרט הקולנוע "שייקספיר מאוהב" משנת 1998 מגלם קולין פירת' את דמותו של רוזן וסקס - דמות הנבל בסרט. דמות זו לא התקיימה במציאות בתקופת חייו של ויליאם שייקספיר.

==קישורים חיצוניים==

* [http://www.royal.gov.uk/output/page3025.asp אתר רשמי של ארמון בקינגהאם]

*
קטגוריה:המלוכה הבריטית
וסקס
וסקס
מארק פיליפס

מארק פיליפס בשנת 1973
מארק אנטוני פיטר פיליפס (באנגלית: Mark Anthony Peter Phillips; נולד ב-22 בספטמבר 1948) הוא בעלה לשעבר של אן, הנסיכה המלכותית. פיליפס זכה במדליית זהב אולימפית בענף הרכיבה על סוסים.

==קורות חיים==
מארק פיליפס למד בבית הספר סטאוטס היל (Stouts Hill), ובהמשך במכללת מרלבורו ובאקדמיה הצבאית המלכותית בסנדהרסט.

בשנת 1969, לאחר סיום לימודיו באקדמיה הצבאית, הוצב פיליפס ברגימנט משמר הדרגונים הראשון של המלכה.

פיליפס השתתף באולימפיאדות מינכן וסיאול בענפי רכיבה על סוסים, וזכה במדליות זהב וכסף קבוצתיות.

===נישואיו===
במהלך אימוני הרכיבה שלו פגש פיליפס את הנסיכה אן, בתה היחידה של אליזבת השנייה, מלכת הממלכה המאוחדת. השנים נישאו ב-14 בנובמבר 1973 במנזר וסטמינסטר ונולדו להם שני ילדים: פיטר מארק אנדרו פיליפס בשנת 1977 וזארה פיליפס בשנת 1981.

פיליפס לא קיבל תואר אצולה מהמלכה (ככל הנראה בשל רצונה של הנסיכה אן, שילדיהם לא יחשבו חלק ממשפחת המלוכה).

מהלך חיי הנישואים שלהם לוו בהשערות רבות בתקשורת, ונטען פעמים רבות שנישואיהם אינם זורמים על מי מנוחות, ובשנת 1992 התגרשו בני הזוג.

במהלך משפט אבהות שנערך בשנת 1991 התברר כי בשנת 1985 קיים מארק פיליפס רומן מחוץ לנישואין עם מורה מניו זילנד בשם הת'ר טונקין, ונולדה להם בת אחת בשם פליסיטי.

ב-1 בפברואר 1997 נישא פיליפס לסנדי פפלוגר, רוכבת סוסים אמריקאית, וב-2 באוקטובר 1997 נולדה להם בת (סטפני פיליפס).

==קישורים חיצוניים==

* [http://www.thepeerage.com/p10071.htm#i100709 קורות חיים]

== הערות שוליים ==

קטגוריה:רוכבי סוסים בריטים
קטגוריה:המלוכה הבריטית
קטגוריה:אלופים אולימפיים: רכיבה
קטגוריה:המסדר הוויקטוריאני המלכותי: מפקדים
קטגוריה:אלופים אולימפיים מבריטניה
קטגוריה:בוגרי האקדמיה הצבאית המלכותית בסנדהרסט
קטגוריה:בריטים שנולדו ב-1948
ספיר קופמן-פפושדו

ספיר קופמן (מימין) ו[[אלעד קופרמן בתקופת ערוץ 2 הניסיוני, 1990 לערך]]
ספיר קופמן-פפושדו (7 בספטמבר 1965 – 23 בנובמבר 2017) הייתה דוגמנית ומנחה ישראלית, מלכת היופי של ישראל לשנת 1984.

==ביוגרפיה==
ספיר קופמן נולדה וגדלה בפתח תקווה, למשפחה בת שתי בנות. אמה יהודית הייתה דיילת יופי ואיפור בשקם, ואביה יעקב היה עובד חברת החשמל.

בגיל 18, בעת שירותה בצה"ל, הגיעה למיון של תחרות מלכת היופי של ישראל לאחר שחברת משפחה המליצה עליה. לאחר זכייתה, ייצגה את מדינת ישראל בתחרות מיס תבל (מיס יוניברס) 1984 שנערכה בארצות הברית, ובתחרות מיס אירופה שנערכה בגרמניה - ובכך הייתה לישראלית הראשונה שהשתתפה בתחרות. בעקבות פרסומה כמלכת היופי הפך "ספיר" לאחד השמות הפופולריים לבנות בישראל, בשנים 1990–1997.

לאחר שחרורה משירות צבאי, נסעה קופמן לדגמן בניו יורק למעצב האופנה הדומיניקני אוסקר דה לה רנטה.

בישראל שימשה כדוגמנית הבית של מותג בגדי הים הישראלי גוטקס, והשתתפה במשלחת של גוטקס לאולימפיאדת 1984, והייתה לאחת הדוגמניות המובילות בישראל. במהלך השנים כיכבה קופמן על 25 שערים של שבועון "לאשה".

במהלך שנות התשעים לקחה חלק בהנחיית טקסי מלכת היופי, וב-2006 נפגשה עם המועמדות לתחרות.

בנוסף ב-1993 קופמן הנחתה את תחרות היופי הישראלית, תגלית השנה.

ב-2002 קופמן-פפושדו דגמנה לחברת שעוני היד השווייצרית אוריס.

קופמן-פפושדו עסקה גם בפעילות פילנתרופית.

==חיים אישיים==
קופמן ניהלה זוגיות בשנות ה-90 עם אייל בוחבוט, מי שהשתתף במחזמר "שיער".

ב-1995 קופמן נישאה לאיש העסקים יואב פפושדו (בנו של המלונאי, אלי פפושדו), ונולדו להם שלושה ילדים. בתה נעה גם היא דוגמנית.

ב-23 בנובמבר 2017, קופמן-פפושדו נפטרה בגיל 52 ממחלת הסרטן.

==קישורים חיצוניים==

* גבי בר חיים, [http://www.nrg.co.il/online/55/ART1/790/336.html לא לאכול? נראה לי דיכאון: ספיר קופמן מדברת על דוגמנות שפויה], באתר Nrg, 26 בספטמבר 2008
* 
* 
* [http://www.nrg.co.il/online/24/ART2/124/391.html ספיר קופמן-פפושדו מתנדבת, בגיליון החדש של BIGTIME], באתר Nrg, 24 ביולי 2010

==הערות שוליים==

קטגוריה:דוגמניות ישראליות
קטגוריה:דוגמנים ישראלים
קטגוריה:מלכות היופי
קטגוריה:משתתפות בתחרות מיס תבל 1984
קטגוריה:משתתפות בתחרות מיס אירופה
קטגוריה:אישים הקבורים בבית הקברות בכפר שמריהו
קטגוריה:כפר שמריהו: אישים
קטגוריה:ישראלים שנפטרו מסרטן
קטגוריה:ישראליות שנפטרו מסרטן
קטגוריה:ישראליות שנולדו ב-1965
קטגוריה:ישראלים שנולדו ב-1965
קטגוריה:ישראליות שנפטרו ב-2017
קטגוריה:ישראלים שנפטרו ב-2017
איוויצה אוליץ'

איוויצה אוליץ (בקרואטית: Ivica Olić; נהגה: [îʋitsa ǒːlitɕ]; נולד ב-14 בספטמבר 1979 בדאבור) הוא כדורגלן עבר קרואטי וכיום מאמן צסק"א מוסקבה, ככדורגלן שיחק בעמדת החלוץ. לאוליץ' 102 הופעות ו-20 שערים במדי נבחרת קרואטיה, עמה השתתף בחמישה טורנירים גדולים. מאמן כדורגל.
== קריירה ==
===קריירת משחק===
אוליץ' החל את הקריירה שלו במרסוניה, ובהמשך שיחק גם בקבוצות הרטה ברלין, נ.ק. זאגרב ודינמו זאגרב. ב-2003 עבר לצסק"א מוסקבה, עמה זכה בשלוש אליפויות רוסיה, שני גביעי רוסיה וגביע אופ"א ב-2005. בינואר 2007 עבר להמבורג.

בקיץ 2009 עבר אוליץ' לבאיירן מינכן, ובעונתו הראשונה בקבוצה זכה עמה באליפות הבונדסליגה ובגביע הגרמני. אוליץ' סייע לקבוצתו להעפיל לגמר ליגת האלופות כאשר כבש שלושער נגד קבוצת אולימפיק ליון בחצי גמר הטורניר. הוא סיים שני בדירוג הכובשים של הטורניר עם שבעה שערים, שני רק לליונל מסי.

באמצע עונת 2011/12, ראה אוליץ' כי הוא לא מרבה לקבל דקות משחק בבאיירן מינכן, ולכן חתם לקראת העונה הבאה בוולפסבורג.

ב-30 בינואר 2015 חתם בהמבורג לשנה וחצי. בסיום עונת הודיע על פרישה מכדורגל, אך כעבור מספר ימים הודיע על חתימה לעונה אחת במינכן 1860. לאחר שירד ליגה עם מינכן 1860, בעונה בה הבקיע חמישה שערים ובישל ארבעה, הודיע אוליץ' ביוני 2017 על פרישה מכדורגל.

אוליץ' שיחק גם בנבחרת קרואטיה אליה זומן לראשונה ב-2002. הוא השתתף עם הנבחרת בטורנירי מונדיאל 2002, יורו 2004, מונדיאל 2006, יורו 2008 ומונדיאל 2014, את יורו 2012 החמיץ בגלל פציעה.
===קריירת אימון===
באוקטובר 2017 אוליץ' מונה לעוזר מאמן נבחרת קרואטיה. ב-23 במרץ 2021 מונה אוליץ' למאמן צסק"א מוסקבה, ברם כבר ביוני 2021 פוטר במפתיע.

==תארים==
;נ.ק זאגרב
* אליפות קרואטיה – 2002

;דינמו זאגרב
* אליפות קרואטיה – 2003

;צסק"א מוסקבה
* אליפות רוסיה – 2003, 2005, 2006
* הגביע הרוסי – 2005, 2006
* גביע אופ"א – 2004/2005

;באיירן מינכן
* אליפות הבונדסליגה – 2009/2010
* הגביע הגרמני – 2009/2010
* הסופר קאפ הגרמני – 2010

==קישורים חיצוניים==

==הערות שוליים==

קטגוריה:כדורגלנים קרואטים
קטגוריה:חלוצי כדורגל קרואטים
קטגוריה:כדורגלני הרטה ברלין
קטגוריה:כדורגלני נ.ק. זאגרב
קטגוריה:כדורגלני דינמו זאגרב
קטגוריה:כדורגלני צסק"א מוסקבה
קטגוריה:כדורגלני המבורג
קטגוריה:כדורגלני באיירן מינכן
קטגוריה:כדורגלני וולפסבורג
קטגוריה:כדורגלני מינכן 1860
קטגוריה:כדורגלני נבחרת קרואטיה
קטגוריה:כדורגלני מונדיאל 2002
קטגוריה:כדורגלני יורו 2004
קטגוריה:כדורגלני מונדיאל 2006
קטגוריה:כדורגלני יורו 2008
קטגוריה:כדורגלני מונדיאל 2014
קטגוריה:מאמני כדורגל קרואטים
קטגוריה:מאמני צסק"א מוסקבה (כדורגל)
קטגוריה:קרואטים שנולדו ב-1979
סיד צ'ריס

סיד צ'ריס מקבלת את המדליה הלאומית לאמנות ב-2006 מנשיא ארצות הברית ג'ורג' בוש ורעייתו, צילום: פול מורס
סיד צ'ריס (באנגלית: Cyd Charisse; 8 במרץ 1922 - 17 ביוני 2008) הייתה רקדנית ושחקנית אמריקאית. נתפרסמה כאשר שיחקה ורקדה כבת זוגם של פרד אסטר וג'ין קלי בסרטים מוזיקליים בשנות הארבעים והחמישים.

סרטיה הידועים ביותר הם שיר אשיר בגשם (1952), קרון הלהקה (1953) (שירים בוצעו על ידי אינדיה אדמס), בריגדון (1954) וגרבי משי (1957). ב-1962 הופיעה בסרט שבועיים בעיר זרה. הסרט האחרון בו שיחקה היה הקרנה פרטית ב-1988. בשנת 1994 הופיעה גם בסרט זהו בידור! שחגג 70 שנה לאולפני מטרו גולדווין מאייר. בשנת 1992 הופיעה בפעם האחרונה בברודוויי במחזמר גראנד הוטל.

בשנת 2006 העניק לה נשיא ארצות הברית, ג'ורג' בוש את המדליה הלאומית לאמנות, הכיבוד הגבוה ביותר הניתן לאמנים.

לפני מותה סבלה ככל הנראה השחקנית מהתקף לב. היא אושפזה בבית חולים בלוס אנג'לס, ונפטרה יומיים מאוחר יותר.

==קישורים חיצוניים==
 

* 
* 

קטגוריה:ערכים שבהם תבנית בריטניקה אינה מתאימה
קטגוריה:שחקניות קולנוע וטלוויזיה אמריקאיות
קטגוריה:אישים שהונצחו בשדרת הכוכבים של הוליווד: קולנוע
קטגוריה:רקדניות אמריקאיות
קטגוריה:אישים הקבורים בבית הקברות הילסייד ממוריאל פארק
קטגוריה:אמריקאיות שנולדו ב-1921
קטגוריה:אמריקאים שנולדו ב-1921
קטגוריה:אמריקאיות שנפטרו ב-2008
קטגוריה:אמריקאים שנפטרו ב-2008
קטגוריה:זוכי המדליה הלאומית לאמנויות
שרביט אדוארד הקדוש

שרביט אדוארד הקדוש
שרביט אדוארד הקדוש (באנגלית: St Edward's Sceptre) המכונה גם השרביט עם הצלב (באנגלית: Sceptre with the Cross) הוא שרביט המהווה חלק מתכשיטי הכתר של הממלכה המאוחדת.

==היסטוריה ושימושים==
השרביט נוצר עבור טקס ההכתרה של המלך צ'ארלס השני בשנת 1661. בשנת 1905 שונה מראה השרביט בעקבות גילויו של יהלום קולינן, ובראש השרביט שובץ יהלום קולינן 1 ("הכוכב הגדול של אפריקה") בן 530 קרט (106 גרם). היהלום שובץ בצורה בה ניתן להסירו מהשרביט ולענוד אותו כסיכה.

השרביט מסמל את הסמכות הארצית של המונרך - סמכות אותה הוא מבצע תחת הצלב. במהלך טקס ההכתרה אוחז המונרך את שרביט אדוארד הקדוש בידו הימנית ואת שרביט היונה המסמל את סמכותו הרוחנית של המלך, בידו השמאלית, בעת שהארכיבישוף מקנטרברי מכתיר את המונרך בכתר אדוארד הקדוש.

השרביט מוצג בבית התכשיטים שבמצודת לונדון.

==קישורים חיצוניים==

אדוארד הקדוש, שרביט
פאול ליפקה

פאול ליפקה (בגרמנית: Paul Lipke; 30 ביוני 1870, ארפורט – 8 במרץ 1955, אוסטרבורג) היה שחמטאי יהודי-גרמני.

==ביוגרפיה==
ליפקה למד לשחק בגיל 14 במהלך לימודיו במגדבורג והצטרף למועדון השחמט בעיר. את לימודיו בגימנסיה בהאלה סיים בשנת 1892. לאחר מכן החל בלימודי משפטים באוניברסיטת הלה אותם סיים בהצלחה ב-1897.

בשנת 1889 חלק ליפקה מקום חמישי-שישי בתחרות ברסלאו (ניצח: עמנואל לסקר), והגיע למקום הרביעי בתחרות דסאו. בשנת 1892 ניצח ליפקה בתחרות דרזדן, והגיע למקום השני בתחרות האלה. בשנת 1893 הגיע למקום השלישי בתחרות קיל (ניצחו: קורט פון ברדלבן וקארל אוגוסט ואלברודט).

בשנת 1894 הגיע למקום השני בתחרות לייפציג (ניצח: זיגברט טאראש), בהקדימו שחקנים כריצ'רד טייכמן וג'וזף הנרי בלקברן. בשנת 1898 חלק מקום 8–9 בתחרות וינה (ניצחו: זיגברט טאראש והרי נלסון פילסבורי).

ליפקה הצטיין במשחק עיוור ושיחק משחקים סימולטניים עיוורים נגד 10 שחמטאים במקביל.

החל משנת 1898 היה ליפקה עורך משותף של הירחון Deutsche Schachzeitung והחל משנת 1909 היה עורכו של כתב העת Deutsche Schachblätter.

ליפקה פרש מוקדם ממשחק שחמט מקצועני והחל לעבוד כעורך דין בהלה לאחר סיום לימודיו באוניברסיטה. מאוחר יותר עבר לאוסטרבורג שבצפון סקסוניה-אנהלט ופתח שם משרד לעריכת דין.

== קישורים חיצוניים ==

קטגוריה:שחמטאים יהודים גרמנים
קטגוריה:גרמנים שנולדו ב-1870
קטגוריה:גרמנים שנפטרו ב-1955
סנטר (כדורסל)

שחקן הציר הוא בעמדה מספר 5
[[יאו מינג, השחקן הגבוה ב-NBA בזמנו]]
[[וילט צ'מברלין]]
סנטר (מאנגלית: Center) או שחקן ציר היא עמדה מספר 5 בכדורסל. הסנטר הוא שחקן המשחק קרוב לסל באזור רחבת הצבע. הוא מקבל את הכדור על מנת לקלוע מקרוב או להוציא חזרה החוצה לשחקנים פתוחים ובדרך כלל קולט את מרבית הכדורים החוזרים. בתרגיל פיק אנד רול הסנטר יחסום את השחקן היריב.

רוב הסנטרים גבוהים מ-2.05 מטר ונחשבים לפיזיים ביחס לשחקני העמדות האחרות. מכיוון שסנטרים הם השחקנים הגבוהים בקבוצה, בעברית נהוג לעיתים לכנות את התפקיד בכינוי "הגבוה".

במקרים רבים הסנטרים הם הקלעים והריבאונדרים המצטיינים של קבוצתם, ולעיתים גם של הליגה. כך למשל הסנטר כרים עבדול-ג'באר (2.18 מטר) שנמצא במקום השני של קלעי כל הזמנים של ליגת ה-NBA, ואילו הסנטר וילט צ'מברלין (2.16 מטר) מחזיק בשיאי קליעה רבים והוא שיאן הריבאונדים בכל הזמנים של ה-NBA.

סנטר חזק וגבוה נהנה מיתרון של יציבות ויכולת לראות טוב יותר את מיקום השחקנים במגרש, לכן שחקנים כאלה, שיש להם גם יכולת ראיית משחק, כדוגמת ניקולה וויצ'יץ' וארווידאס סאבוניס, משמשים גם כרכז שני ולעיתים אפילו רכז ראשון של קבוצתם.

==סנטרים ידועים==
* וילט צ'מברלין 
* כרים עבדול-ג'באר 
* ביל ראסל 
* דייוויד רובינסון 
* פטריק יואינג 
* ג'ורג' מייקן 
* בוב פטיט 
* יאו מינג 
* נייט ת'ורמונד 
* מוזס מלון 
* רוברט פאריש 
* ויליס ריד 
* וס אנסלד 
* בוב לניר 
* וולט בלאמי 
* דייב קאונס 
* בוב מקאדו 
* דייב קאונס 
* שאקיל אוניל 
* האקים אולאג'ואן 
* אלונזו מורנינג 
* דווייט הווארד 
* ניקולה יוקיץ' 
* ג'ואל אמביד 
* מארק איטון 
* ולדימיר טקצ'נקו 
* ולאדה דיבאץ 
* פרננדו מרטין 
* דינו מנגין 
* ארווידאס סאבוניס 
* מאנוט בול 
* גאורגה מורשאן (השחקן הגבוה ביותר ששיחק ב-NBA)
* ניקולה וויצ'יץ' 
* תנחום כהן-מינץ 
* ארל ויליאמס 
* אולסי פרי 
* לי ג'ונסון 
* לבן מרסר 
* קונסטנטין פופה 
* תומר שטיינהאור 
* נייט האפמן 
* קארל-אנתוני טאונס (מלך השלשות של ה-NBA בעמדת הסנטר)
* סופוקליס שחורציאניטיס 
* רודי גובר (זכה 3 פעמים בשחקן ההגנה של העונה ב-NBA)
* בן וולאס (שיאן הזכיות בשחקן ההגנה של העונה ב-NBA עם 4 זכיות יחד עם דיקמבה מוטומבו)
* דיקמבה מוטומבו (שיאן הזכיות בשחקן ההגנה של העונה ב-NBA עם 4 זכיות יחד עם בן וולאס)

== קישורים חיצוניים ==

* [https://web.archive.org/web/20090608030535/http://www.guidy.co.il/guide.asp?guide_id=63 מדריך עמדות כדורסל]
* [http://www.tgf.co.il/showthread.php?t=8072 חוקים ומילון מונחים - כדורסל]

קטגוריה:עמדות בכדורסל
ספרי עליית הגג

ספרי עליית הגג היא הוצאת ספרים ישראלית. ההוצאה נוסדה בשנת 1988 על ידי ד"ר יהודה מלצר (בנו של שמשון מלצר), והיא מוציאה לאור ספרים בשלל נושאים, ובהם ספרי עיון בנושאי פילוסופיה, מדע פופולרי, רפואה, היסטוריה, פוליטיקה, חברה וכלכלה, וכן פרוזה מתורגמת, ספרי נוער וילדים וספרות מקור.

ההוצאה מוציאה לאור כמה סדרות, ובהן:
* פילוסופיה – סדרת תרגום ספרי מופת פילוסופיים: אפלטון, אוגוסטינוס, דקארט, מיל, קון ועוד.
* פילוסופיה ומדע – סדרת ספרי מדע פופולרי בנושאי פילוסופיה, מתמטיקה, ביולוגיה, פיזיקה, כלכלה, היסטוריה ועוד: "הפילוסופים הגדולים", "המשפט האחרון של פרמה", "כמעט כמו לווייתן", "תורת המשחקים", "המחשב אינו כל יכול", "המוזיקה של המספרים הראשוניים", ועוד)
* אכסדרה – סדרת מבואות קצרים ובהירים בנושאים שונים (שבעת החטאים, זאת אמנות?, רגשות, מה המשמעות של כל זה? ועוד)
* אנשים – סדרת ביוגרפיות: מרקס, הדוקרן של ויטגנשטיין, הכפתור של פושקין, בובי פישר יוצא לקרב, ועוד.
* נגד הרוח – סדרה פוליטית: על קיר הברזל, קמפ דייוויד 2000, הטרגדיה האלג'יראית, כשהדרור הפסיק לשיר, ועוד.

סדרות פרוזה:

* ג'רונימו סטילטון - העכבר האיטלקי הנמרץ, עד כה ראו אור ארבעה ספרי ג'רונימו סטילטון.
* הארי פוטר - כל שבעת הספרים יצאו לאור. בנוסף על כך, יצאו לאור שני ספרי הלימוד בהוגוורטס, ו"מעשיות בידל הפייטן", גם הם מאת ג'יי קיי רולינג.
* תיבת פנדורין - עלילות הבלש הרוסי אראסט פנדורין.

עם סופרי המקור של ההוצאה נמנים חיים סבתו, שספריו רבי המכר זכו לשבחי הביקורת ולאהבת הקהל (תיאום כוונות זכה בפרס ספיר), אבנר גליקליך (ההר – על ניסיון הכיבוש הכושל של החרמון במלחמת יום הכיפורים), וחנן פרנק (פתק – סיפורו של חייל שרגליו נקטעו במלחמת ההתשה).

עם סופרי העיון המקוריים של ההוצאה נמנים פרופ' אביעד קליינברג, פרופ' דוד הראל, פרופ' חגי נצר, מאיה קגנסקיה, שאול אריאלי ומיכאל ספרד.

עם הסופרים המתורגמים של בית ההוצאה נמנים גם פיודור דוסטויבסקי, מיכאיל בולגקוב, שטפן צווייג, ולדימיר מאיאקובסקי, דאגלס אדמס, כריסטופר בראונינג, רמון ארון, קוסטס מורסלאס, דניאל מנדלסון, סיימון סינג, ויליאם סטייג, ריצ'רד דוקינס, סטיב ג'ונס, בריאן מגי, מרכוס דו סוטוי, נאסים טאלב, ראג'ה שחאדה ועוד.

עד כה ראו אור בספרי עליית הגג למעלה מ-100 כותרים.

מאז היווסדה עובדת ספרי עליית הגג בשיתוף פעולה לצורכי הפצה ושיווק עם הוצאת הספרים של ידיעות אחרונות, ידיעות ספרים.

== קישורים חיצוניים ==
* אתר [http://www.bita.co.il/ ספרי עליית הגג]
*
* 
* 
* [http://www.zeevgalili.com/?p=536 מהארי פוטר לבואי הרוח של חיים סבתו] בבלוג של זאב גלילי
* דפנה לוי, [http://www.notes.co.il/daphna/57890.asp מלך השערים של ליגה ב' מעדיף להוציא ספרים] - ריאיון עם יהודה מלצר.
קטגוריה:הוצאות ספרים בישראל
קטגוריה:ישראל: חברות שהוקמו ב-1988
חיווים

הַחִוִּי הוא מונח מקראי, שמתאר את אחד מעמי כנען שישבו בארץ ישראל לפני כיבושה בידי בני ישראל.

כך נאמר בספר שמות: . החיווים נזכרים כיושבי שכם בזמן שיעקב ובניו מגיעים לשם, וכן בתקופת כיבוש הארץ על ידי יהושע בן נון הם מופיעים כיושבי גבעון, הכפירה, בארות וקריית יערים, כל אלה ערים סמוכות לירושלים. אומנם, לחיווים היו גם מושבות בצפון הארץ, באזור לבנון של ימינו, כפי שנזכר בספר שופטים. בהתאם למצוות מחיית שבעה עממין, נצטוו בני ישראל להכרית כל צאצא החיווי.

==גנאלוגיה==
ספר בראשית מתאר את הגנאלוגיה של החיוי, וקובע כי הם צאצאיו של כנען:

יש מן החוקרים הרואים בחיווים המשך של העם החורי, הנזכר במקרא בתקופה קדומה יותר. ראיה לכך היא שאהליבמה בת ענה בת צבעון, אשת עשו, מוזכרת בספר בראשית הן כחיווית והן כחורית. אחרים סוברים כי מדובר ביושבי אוהלים (חיוי מלשון חוה - אוהל) משבטי האמורי. החורים ישבו בעבר הירדן המזרחי, לא רחוק מהאזורים שיושבו על ידי החיווים יושבי גבעון והסביבה. כמו כן, החורים התבלטו בכך שהיו שונים מעמי כנען האחרים, בקרבתם לעברים ובשיטת ההנהגה שלהם (בראשם לא עמד מלך אלא 'אלוף'), זאת בדומה לחיווים יושבי שכם, שרצו לכרות ברית עם יעקב ולהיות 'לעם אחד' עם בני ישראל. ובדומה ליושבי גבעון, בזמן כיבוש הארץ, אשר כרתו ברית עם בני ישראל (ואף לפני כריתת הברית, ישנו תיעוד באגרות תל אל-עמארנה שיושבי שכם סייעו לשבטי החבירו המזוהים על ידי חוקרים מסוימים כבני ישראל), וכן הנהיגו אותם זקנים ולא מלך.

==הברית עם ישראל==

לאחר כיבוש יריחו והעי על ידי יהושע, הגיעו נציגי החיווים מגבעון והערים הסמוכות, ובהציגם את עצמם כמי שבאו מארץ רחוקה (כנראה התבססו על מושבותיהם שבהר הלבנון), כרתו עם בני ישראל ברית. גם לאחר שהתבררה תרמיתם, התקיימה הברית והגבעונים, כעונש על רמאותם, שימשו את ישראל כחוטבי עצים ושואבי מים.

הברית עם ישראל נכרתה על ידי החיווים יושבי גבעון, שכונו 'גבעונים', וככל הנראה לא השתתפו בה החיווים יושבי הצפון.

בימי שאול הופרה הברית עם הגבעונים, ושאול המית רבים מהם. הסיבה הנזכרת בספר שמואל היא "בְּקַנֹּאתוֹ לִבְנֵי-יִשְׂרָאֵל וִיהוּדָה" (שמואל ב', פרק כא), והפרשנים מייחסים זאת לתרמיתם בכריתת הברית, או להתנכלותם לבני ישראל בזמן מלכות שאול, על רקע מדיני או רוחני. בימי דוד תוקנה ההפרה הזו, ברציחתם של שבעה מבני שאול על ידי הגבעונים - בהסכמתו של דוד.

מן המסופר בספר מלכים א' פרק ט' עולה כי על אף שהתיאור המקראי בספרים הקודמים שגורס כי בני ישראל השמידו את עממי כנען שישבו לפניהם בארץ, וירשו את ארצם, עדיין נותרו מבני העממים האלה בארץ (ובהם החיווים) וכי שלמה המלך הסב אותם לעבדים לצרכיו השונים.

נתינותם של הגבעונים הוסיפה להתקיים בנאמנות לאורך שנים רבות. לפי האמור בספרי עזרא ונחמיה (עזרא ב, מג-מז. נחמיה ז, מו-ס), גלו הגבעונים יחד עם ישראל, ואף שבו עימם לירושלים ויהודה לאחר מכן.

==לקריאה נוספת==
*זאב ויסמן, עם ומלך במשפט המקראי, פרק רביעי, היבטים משפטיים במעורבותו של דוד המלך בגאולת דמם של הגבעונים (שמ"ב כא' 1–14), תל אביב: הילל בן חיים-הקיבוץ המאוחד, 1991. עמ' 88–92
*שמואל אחיטוב, סדרת מקרא לישראל -יהושע, ירושלים: עם עובד-מאגנס, 1995. עמ' 147–156
*חיים חיון, ותצא דינה:קריאה בסיפור המקראי ועיון בזיקותיו, ירושלים: הוצאת מאגנס, 2011. בתוך פרק רביעי מעשה דינה וסיפורי יהושע ושופטים: יהושע ט': עמ' 88–93
* יאיר זקוביץ, כי האדם ירא לעיניים וה' יראה ללבב: על תחפושת וגמולה בסיפורי המקרא, ירושלים: אקדמון, תשנ"ח: עמ' 95–110

==קישורים חיצוניים==
* 
* , בתוך: "טללי אורות" ז', תשנ"ז, מכללת אורות ישראל

==הערות שוליים==

קטגוריה:עמי כנען
קטגוריה:עמים שמיים
קטגוריה:עמים הנזכרים בתנ"ך
החברה לאסדות וספנות חופית

חברת אסדות וספנות חופית ארצישראלית בע"מ נוסדה בשלהי 1919, והייתה חברת הספנות הראשונה שהקימו אנשי היישוב העברי בארץ ישראל בתקופת המנדט הבריטי. יוזמי הקמת החברה היו ד"ר מאיר גורביץ וחבריו לוועדת המים ביפו. החברה, שהקמתה אושרה על ידי השלטונות הבריטיים, שמה לה למטרה לייסד קו ספנות מסחרי בין א"י לנמלי מזרח הים התיכון, להפעיל אסדות (lighters) לפריקה ולטעינה של אוניות בחופי יפו וחיפה, ולקיים שירות ספינות חופיות לאורך חופי הארץ. בתחילת דרכה הפעילה החברה את הספינה "החלוץ", הנחשבת על כן לספינה העברית הראשונה. בפברואר 1921 טבעה "החלוץ" בסערה עזה בחוף יפו והחברה התפרקה.

==היסטוריה==
בקיץ שנת 1920, בעקבות הגעתו מרוסיה של קצין הים היהודי הראשון בארץ ישראל קפיטן פרנקפורטר, החלה ועדת המים לחפש דרך לייסד צי עברי מסחרי. בהוראת הקפא"י הגישה הוועדה בקשה לרישום "החברה לאסדות וספנות חופית" ואמנם התקבל הרישיון, שנמסר לידי יו"ר ועדת המים הד"ר מאיר גורביץ, אישית מידיו של הגנרל בולם. הודפסו מניות לחברה, וגורביץ הורשה מטעמו של הקולונל אליעזר מרגולין לנאום בפני אנשי הגדודים העבריים במחנה סרפנד (צריפין). אלה קנו מיד מאות מניות במזומן.

החברה, שנוהלה בידי אברהם ריבוצקי, קנתה בתל אביב אסדת משא נגררת מסוחר בשם ליפשיץ. אסדה זו הוסבה לאוניית משא על ידי הוספת מנוע דיזל שהובא מדמשק, וניתן לה השם "החלוץ". האונייה נגררה במשך שעות בחבל ארוך על ידי פועלים ערבים מחולות חוף חיפה אל הים, והפליגה אל טקס השקתה בנמל יפו, בנוכחות נכבדי היישוב ובראשם מאיר דיזנגוף.

קברניט "החלוץ" היה מצרי, ובצוותה היו 3 מלחים עבריים - מכונאי ראשון קפלן, צבי יוספיה, וירמיהו הלפרן, בנו של השומר מיכאל הלפרן. החלוץ עסקה בהובלת מטענים בין חופי הארץ. התקופה הייתה תקופת לחימה של הצרפתים בכנופיות הצבא הערבי בצפון הארץ, ומתח רב שרר בינם לבין האנגלים. עקב חסימת הדרכים היבשתיות נשלחה החלוץ לייבא מטען מביירות לתל אביב ואנשיה ביצעו את המשימה בהתלהבות. בדרכה חזרה, חיבל רב החובל המצרי במדחף על ידי הנחת שרשרת ברזל עליו, ונעלם. אירוע זה הביא את היישוב למסקנה ברורה, שאין תקומה ללא פתח ימי. אחרי שהוחזרה לבעליה הראשונים, נטרפה "החלוץ" על סלע מול נמל יפו.

==לקריאה נוספת==
* קובי כהן-הטב, המהפכה הימית - אחיזת היישוב היהודי בים ובחופי ארץ־ישראל, 1948-1917. ירושלים, יד בן צבי, 2019. עמ' 63-59.

==קישורים חיצוניים==
* [https://sfathayam.com/רשימת-הידיעות-לפי-נושאים/#חברות-ספנות-1948-1917 ידיעות עיתונאיות על חברת אסדות וספנות חופית ארצישראלית] בתוך: שפת הים - ים וספנות בעיתוני ההשכלה, התחייה והיישוב, 1948-1856.
* רב חובל הלל ירקוני, [http://www.sapanut.org.il/%d7%94%d7%97%d7%9c%d7%95%d7%a5-1 "החלוץ"]. ב[http://www.sapanut.org.il/HSDB/index.asp?DBID1&LNGID2 אתר ומאגר המידע על הספנות העברית] של עמותת ידידי המוזיאון הימי בחיפה.
* קובי כהן־הטב, [https://www.academia.edu/9468382/The_Water_Commission_and_the_Emergence_of_a_Zionist_Maritime_Culture_in_Early_Mandate_Palestine_Hebrew_Eng_abs_ "'ועדת המים' והניצנים הראשונים לתרבות ימית-ציונית בארץ ישראל בראשית תקופת השלטון הבריטי"], 2014. באתר academia.edu .

==ראו גם==
* החלוץ (אונייה)

==הערות שוליים==

 
קטגוריה:חברות ספנות ביישוב